Държавен вестник, бр. 92, 2009 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  92
към Ръководството за намаляване на риска от 
предаване на животински агенти, предизвикващи 
спонгиформна енцефалопатия чрез лекарствени 
продукти и ВМП, както и със съответната моно­
графия от Европейската фармакопея. Сертификатът 
за съответствие, издаден от Европейската дирекция 
по качеството на лекарствата и здравеопазването, 
с позоваване на съответната монография от Ев­
ропейската фармакопея, може да се използва за 
удостоверяване на съответствието.
Г. Контролни изпитвания, провеждани на меж­
динните етапи от производствения процес
Досието трябва да включва данни за контрол­
ните изпитвания на продукта, които могат да се 
провеждат на междинен етап от производствения 
процес за осигуряване на съвместимостта на техни­
ческите характеристики и производствения процес.
Тези изпитвания са от основно значение за 
проверката на съответствието на ВМП с форму­
лата, когато, по изключение, заявителят предложи 
аналитичен метод за изпитване на крайния про­
дукт, който не включва анализ на всички активни 
субстанции (или на всички компоненти на ексци­
пиентите, подлежащи на същите изисквания като 
активните субстанции).
Горепосоченото се прилага, когато контролът 
на качеството на крайния продукт зависи от кон­
тролните изпитвания по време на производство­
то, по-специално, ако субстанцията се определя 
основно с нейния производствен метод.
Когато междинен продукт се съхранява преди 
по-нататъшна обработка, срокът на съхранение 
за междинния продукт трябва да се определя въз 
основа на данни от изпитвания за стабилност.
Д. Изпитвания на крайния продукт
Контролът на крайния продукт трябва да се 
отнася за всички фармацевтични форми, които 
са произведени от същото начално количество 
изходен материал и са преминали през едни и 
същи производствени операции за стерилизация, 
или в случаите на непрекъснат производствен про­
цес – всички фармацевтични форми, произведени 
за определен период от време.
Към заявлението за издаване на лиценз за 
употреба заявителят трябва да представи всички 
проведени обичайни изпитвания на всяка партида 
от крайния продукт, както и честотата на тези, 
които не се провеждат обичайно. Посочват се 
допустимите граници за отделните показатели. 
Документите, съпровождащи заявлението за 
издаване на лиценз за употреба, трябва да включ­
ват данни, свързани с контролните изпитвания на 
крайния ВМП при неговото пускане на пазара. 
Те трябва да се представят съгласно изискванията 
на монографии на Европейската фармакопея или 
при липса на такива трябва да бъдат приложени 
валидните за страната членка изисквания за ВМП.
При провеждане на контролни изпитвания и 
граници освен посочените в монографии на Ев­
ропейската фармакопея или съответно във фар­
макопея на страна членка трябва да се представи 
доказателство, че крайният ВМП, изпитван съглас­
но тези монографии, отговаря на изискванията за 
качество според тази фармакопея за съответната 
фармацевтична форма.
1. Общи характеристики на крайния ВМП
Определени изпитвания на общите характерис­
тики на продукта винаги се включват в изпитва­
нията на крайния продукт. 
Тези изпитвания, когато е приложимо, се 
отнасят до контрол на средните обеми и макси­
малните отклонения, до механични, физични или 
микробиологични изпитвания, органолептични 
характеристики, физични характеристики като 
плътност, pH, индекс на рефракция и т. н. Всички 
посочени характеристики, стандарти и граници на 
отклонения се определят от заявителя за всеки 
един отделен случай. 
Описват се подробно условията на изпитванията, 
когато е необходимо, използваното оборудване/
апаратура и стандартите в случаите, когато те не 
фигурират в Европейската фармакопея или фар­
макопеята на страна членка; същото се отнася 
за случаите, когато методите, предписани от тези 
фармакопеи, са неприложими. 
Твърдите фармацевтични форми, предназначени 
за перорално приложение, подлежат на изследвания 
in vitro относно скоростта на отделяне и разтва­
ряне на активната субстанция/и; когато ВМП се 
прилага по друг начин, посочените изследвания 
се провеждат, ако НВМС сметне за необходимо.
2. Идентификация и анализ на активната 
субстанция/и
Идентификацията и анализът на активната 
субстанция/и трябва да се извършват на пред­
ставителна проба от производствена партида или 
на определен брой дозови единици, анализирани 
индивидуално.
Максимално допустимото отклонение в съ­
държанието на активната субстанция в крайния 
ВМП по време на производството не трябва да 
превишава ± 5 %, освен ако е налице съществено 
основание за това.
Производителят трябва да предложи и обоснове 
максималното допустимо отклонение на актив­
ната субстанция в крайния продукт до изтичане 
на предложения срок на годност на базата на 
тестовете за стабилност.
По изключение при сложни смеси с голям 
брой активни субстанции или ако последните са 
в много ниски концентрации, което усложнява и 
затруднява анализа за всяка производствена пар­
тида на крайния ВМП, този анализ може да се 
пропусне, но само при условие, че се извършва на 
междинни етапи на производствения процес. Това 
не се отнася за характеризирането на съответните 
субстанции. Тази опростена техника се допълва 
от метод за количествена оценка, позволяващ на 
НВМС да потвърди съответствието на ВМП с не­
говата спецификация след пускането му на пазара.
Биологични количествени анализи in vivo 
или in vitro са задължителни за случаите, когато 
физико-химичните методи не могат да дадат 
достатъчна информация за качеството на продук­